b'\n_START_ARTICLE_\nCray Inc.\n_START_SECTION_\nInicis: del 1950 al 1972\n_START_PARAGRAPH_\nSeymour Cray va comen\xc3\xa7ar a treballar al camp de la computaci\xc3\xb3 al 1950, quan es va unir a l\xe2\x80\x99Engineering Research Associates (ERA) a Saint Paul, Minnesota. All\xc3\xa0 va ajudar a crear l\xe2\x80\x99ERA 1103. Va abandonar la companyia al 1960, uns anys despr\xc3\xa9s que treballadors del ERA creessin la Control Data Corporation (CDC). Inicialment va treballar a la seu de la CDC, per\xc3\xb2 es va cansar de les constants interrupcions dels seus superiors. Finalment va crear un laboratori a Chippewa Falls, Wisconsin. Quan formava part de la CDC va participar en la creaci\xc3\xb3 del CDC 6600 i el CDC 7600.\n_START_SECTION_\nCray Research Inc. i Cray Computer Corporation: del 1972 al 1996\n_START_PARAGRAPH_\nA finals dels anys 1960, la CDC va comen\xc3\xa7ar a tenir dificultat econ\xc3\xb2miques, els fons disponibles per desenvolupar el seu seg\xc3\xbcent projecte, el CDC 8600, eren escassos. Quan el 1972 li van comunicar que el projecte es quedaria \xe2\x80\x9cen espera\xe2\x80\x9d, Cray va deixar l\xe2\x80\x99empresa per crear la seva pr\xc3\xb2pia, Cray Research Inc. El seu centre de negocis estava a Minneapolis, i els centres de recerca i desenvolupament a Chippewa Falls. El seu primer producte va ser el supercomputador Cray-1, que era notablement m\xc3\xa9s r\xc3\xa0pid que els altres productes de l\'\xc3\xa8poca, i per aix\xc3\xb2 va ser un \xc3\xa8xit. El primer supercomputador va ser venut en un mes per 8.8 milions de d\xc3\xb2lars. Seymour Cray va seguir treballant en el supercomputador Cray-2, que finalment nom\xc3\xa9s va acabar sent lleugerament m\xc3\xa9s r\xc3\xa0pid que el supercomputador Cray X-MP, desenvolupat per un altre equip de la companyia._NEWLINE_Cray aviat va abandonar la seva posici\xc3\xb3 de CEO pero convertir-se en un contractista independent. Va comen\xc3\xa7ar un nou laboratori de circuits integrats a molt gran escala (VLSI) pel Cray-2 a Boulder, Colorado, Cray Laboratories, al 1979. El laboratori va tancar el 1982, per\xc3\xb2 Cray va fer un pas m\xc3\xa9s formant el 1989 Cray Computer Corporation (CCC) a Colorado Springs. All\xc3\xa0 va treballar en el Cray-3, el primer intent d\xe2\x80\x99usar, a gran escala, semiconductors d\xe2\x80\x99arsenur de gal\xc2\xb7li (GaAs). Tot i aix\xc3\xb2, el canvi del clima pol\xc3\xadtic (el colapse del Pacte de Vars\xc3\xb2via i el final de la Guerra Freda) va provocar vendes molt baixes (nom\xc3\xa9s es va vendre un Cray-3)_NEWLINE_Cray Research va continuar el desenvolupament en una l\xc3\xadnia de computadors a part, originalment amb Steve Chen com a director de disseny. Despr\xc3\xa9s que Chen marx\xc3\xa9s de la companyia, el Cray Y-MP, Cray C90 i Cray T90 van ser desenvolupats en l\'arquitectura original Cray-1, la qual va obtenir uns resultats millors amb l\'\xc3\xbas de m\xc3\xbaltiples processadors addicionals, rellotges m\xc3\xa9s r\xc3\xa0pids, i vectors de comunicaci\xc3\xb3 "pipe" m\xc3\xa9s grans. La impredictibilitat del projecte Cray-2 va produir una s\xc3\xa8rie d\'alternatives a Cray: Scientific Computer System (SCS), American Supercomputer, Supertek, i altres. Aquestes alternatives no volien competir en contra de Cray sin\xc3\xb3 que intentaven ser menys cares, versions CMOS m\xc3\xa9s lentes de la X-MP amb la sortida del sistema operatiu COS (SCS) i el compilador CFT Fortran; Tamb\xc3\xa9 es considerava que els laboratoris nacionals (LANL/LLNL) desenvolupaven un sistema operatiu CTSS en comptes d\'adinsar-se en els sistemes Unix._NEWLINE_Una seria de computadors de paral\xc2\xb7lelisme massiu de les companyies Thinking Machines, Kendall Square Research, Intel Supercomputing Systems Division, nCUBE, MasPar i Meiko Scientific, van dominar el mercat de la computaci\xc3\xb3 d\'altes prestacions el 1980. Al principi, Cray Research va denigrar aquests avan\xc3\xa7os queixant-se que era dif\xc3\xadcil de desenvolupar el software perqu\xc3\xa8 pogu\xc3\xa9s funcionar en les maquines. Tot hi aix\xc3\xad Cray va adonar-se que aquest tipus de m\xc3\xa0quina seria l\'\xc3\xbanica forma de poder competir al mercat, de forma que va comen\xc3\xa7ar un projecte de 5 anys per crear una m\xc3\xa0quina que fos la millor en aquesta \xc3\xa0rea. Els resultats van ser DEC Alpha-based Cray T3D i Cray T3E. Els quals van deixar a Cray com l\'\xc3\xbanic venedor de supercomputadors al mercat a part de NEC a prop del 2000._NEWLINE_Molts dels llocs amb tecnologia Cray van ser considerats membres del \xe2\x80\x9cclub exclusiu\xe2\x80\x9d d\xe2\x80\x99usuaris de Cray. Les maquines Cray eren considerades molt prestigioses, ja que eren extremadament cares, i el numero d\xe2\x80\x99unitats venudes va ser molt petit comparat amb altres maquines. Aquesta idea tamb\xc3\xa9 es va expandir per altres pa\xc3\xafsos: Per incrementar la idea d\xe2\x80\x99exclusivitat, el departament de m\xc3\xa0rketing de Cray Research tenia corbates promocionals fetes amb un mosaic de les banderes dels pa\xc3\xafsos que formaven part del club de pa\xc3\xafsos amb tecnologia Cray._NEWLINE_Nous venedors van introduir supercomputadors m\xc3\xa9s petits, coneguts com a minisupercomputadors durant la decada dels 80 i 90, els quals van superar les maquines Cray del mercat. \xc2\xa0La Convex Computer series, aix\xc3\xad com maquines paral\xc2\xb7leles a petita escala de companyies com Pyramid Technology y Alliant Computer Systems eren particularment populars. Un venedor molt popular va ser Supertek, el qual tenia un maquina anomenada S-1, la qual era una versi\xc3\xb3 del processador X-MP amb refrigeraci\xc3\xb3 CMOS. Cray va comprar Supertek el 1990 y va vendre les S-1 com a Cray XMS, per\xc3\xb2 la m\xc3\xa0quina va mostrar una serie de problemes. Al mateix temps, la maquina S-2 que es trobava en construcci\xc3\xb3, i era un clon de Y-MP, es va vendre m\xc3\xa9s tard com la Cray Y-MP El (que m\xc3\xa9s tard es va convertir en el 90 series) el qual es va comen\xc3\xa7ar a vendre en quantitats raonables entre el 1991 i el 1992. Es va vendre principalment a companyies petites que es dedicaven a l\xe2\x80\x99explotaci\xc3\xb3 del petroli. Aquesta l\xc3\xadnea va evolucionar a la Cray J90, i eventualment a la Cray SV1 el 1998._NEWLINE_El Desembre de 1991, Cray va comprar alguns dels actius de Floating Point Systems, un altre venedor de mini-supercomputadors que es va moure al mercat de servidors amb la seva l\xc3\xadnia de SPARC-based Model 500. Aquestes m\xc3\xa0quines SMP tenien 64 processadors i utilitzaven versions de Sun Microsystems Solaris. Cray va crear Cray Research Superservers, Inc (que m\xc3\xa9s tard es convertiria en la Business Systems Division) per vendre aquest sistema com la Cray S-MP, m\xc3\xa9s tard va ser substitu\xc3\xafda per la Cray CS6400. Malgrat que aquestes m\xc3\xa0quines eren de les millors quan tenien una c\xc3\xa0rrega de treball apropiada, Cray mai va tenir \xc3\xa8xit en aquest mercat.\n_START_SECTION_\nSilicon Graphics: del 1996 al 2000\n_START_PARAGRAPH_\nEl Febrer de 1996, Cray Research es va fusionar amb Silicon Graphics (SGI). En aquell moment la ind\xc3\xbastria va ser bastant cr\xc3\xadtica amb aquest moviment, ja que les dues companyies tenien poc en com\xc3\xba en el mercat i la tecnologia. M\xc3\xa9s tard aquest any, el fundador Seymour Cray va morir en un accident de tr\xc3\xa0fic._NEWLINE_Immediatament SGI va vendre el negoci de Superservers a Sun, la qual va convertir la m\xc3\xa0quina UltraSPARC-based Starfire (que es trobava en desenvolupament) en una gama de servidors molt exitosa anomenada Enterprise 10000._NEWLINE_SGI va utilitzar les tecnologies de Cray en l\'intent de moure\'s del mercat dels gr\xc3\xa0fics al mercat dels supercomputadors. La clau per fer aix\xc3\xb2, va ser la tecnologia HIPPI data-bus i els detalls de les interconnexions utilitzades en les T3 series._NEWLINE_L\'estrat\xc3\xa8gia de SGI era fusionar la seva gama de servidors amb els productes de Cray en dues fases, anomenades SN1 i SN2. La SN1 intentava substituir la T3E i els sistemes SGI Origin 2000, que m\xc3\xa9s tard es va convertir en l\'arquitectura SN-MIPS o la SGI Origin 3000. La SN2 originalment estava destinada a unificar els supercomputadors, incloent-hi la T90, en una sola arquitectura. Aquest objectiu mai es va aconseguir abans que SGI deixes d\'invertir en el negoci de Cray, i la SN2 es va associar m\xc3\xa9s tard amb la SNIA o arquitectura SGI Altix 3000._NEWLINE_Durant el domini de SGI, es va crear un altre l\xc3\xadnia de models Cray, la SV1, que es va portar al mercat el 1998. Aquesta era una arquitectura clustered SMP en vectors, desenvolupada amb la tecnologia J90._NEWLINE_SGI va crear per separat una Unitat Cray Research Business l\'agost de 1999 abans que es separessin. El 2 de mar\xc3\xa7 del 200, la unitat es va vendre a Tera Computer Company. La qual va canviar el seu nom a Cray Inc quan es va tancar el tracte el 4 d\'abril.\n_START_SECTION_\nCray Inc: del 2000 fins al present\n_START_PARAGRAPH_\nDespr\xc3\xa9s de la fusi\xc3\xb3 amb Tera, El sistema Tera MTA va ser venut com a Cray MTA-2. Aix\xc3\xb2 va ser un frac\xc3\xa0s comercial i nom\xc3\xa9s es van vendre a dos clients. Cray Inc. tamb\xc3\xa9 va bategar la NEC SX-6 com la Cray SX-6 a m\xc3\xa9s d\'obtenir els drets per vendre la SX-6 als Estats Units, Canada i M\xc3\xa8xic._NEWLINE_El 2002, Cray Inc. van anunciar el seu nou model, la Cray X1 que combinava arquitectura vector i el supercomputador MPP. Anteriorment coneguda com a SV2, la X1 \xc3\xa9s el resultat del concepte SN2 que es va originar durant els anys de SGI. El Mar\xc3\xa7 de 2004, Cray va anunciar que era un dels membres del U.S. Department of Energy que havia constru\xc3\xaft una m\xc3\xa0quina de 50 teraflops per la Oak Ridge National Laboratory. Cray va ser denunciat en el 2002 per l\'empresa Isothermal Systems Research a causa de una infracci\xc3\xb3 de patents. El jurat va dictaminar que Cray havia utilitzat una patent de ISR per crear la Cray X1. A partir del Novembre de 2004 la Cray X1 tenia un rendiment de 5,9 teraflops  i era considerada el supercomputador numero 29 a l\'escala dels m\xc3\xa9s r\xc3\xa0pids. M\xc3\xa9s tard es va canviar la X1 per la X1E que era una versi\xc3\xb3 amb processadors dual-core m\xc3\xa9s r\xc3\xa0pids._NEWLINE_El 4 d\'octubre de 2004, la companyia va anunciar la Cray XD1, que era una gama de supercomputadors que utilitzaven processadors AMD Opteron dual-core 64-bit i utilitzaven Linux com a sistema operatiu. Aquest tipus de sistema era conegut com el OCtigaBay 12K abans que Cray compres la companyia propiet\xc3\xa0ria. La XD1 contenia una Xilinx Virtex II FPGA en cada node junt amb quatre processadors Opteron. Les FPGA podien ser configurades per adoptar diferents comportaments hardware de forma que augmentava molt la capacitat de processament dels nodes. A m\xc3\xa9s, les FPGA contenien dos processadors PowerPC 405 que es podien afegir a la pot\xc3\xa8ncia de c\xc3\xb2mput dels Opteron. _NEWLINE_El 2004, Cray va completar el sistema Red Storm per Sandia National Laboratories. Red Storm seria un punt d\'inflexi\xc3\xb3 per una cadena de productes exitosos que revitalitzaria Cray en l\'\xc3\xa0mbit dels supercomputadors. Red Storm tenia processadors acumulats en blocs de 96, i un m\xc3\xa0xim de 300 blocs per m\xc3\xa0quina, a m\xc3\xa9s d\'un disseny que permetia una velocitat de 41,5 teraflops. Red Storm tamb\xc3\xa9 va incloure un disseny innovador per les interconnexions de xarxes. La Cray XT3 va ser el supercomputador amb arquitectura Red Storm que es va comercialitzar, era similar en molts aspectes a l\'arquitectura T3E, per\xc3\xb2, com la XD1, utilitzava processadors AMD Opteron. El 2006, la Cray XT4 va afegir suport per mem\xc3\xb2ries DDR2, processadors Opteron quad-core i utilitzava SeaStar2, un coprocessador de comunicaci\xc3\xb3. Tamb\xc3\xa9 va incloure l\'opci\xc3\xb3 d\'afegir chips FPGA de forma externa en els sockets dels processadors._NEWLINE_El Mar\xc3\xa7 de 2005, Peter Ungaro es va convertir en l\'executiu en cap de Cray. Ungaro es va unir l\'Agost de 2003 com a Vice President de ventes i m\xc3\xa0rqueting._NEWLINE_El 13 de novembre de 2006, Cray va anunciar un nou sistema, el Cray XMT, estava basat en les maquines MTA. Aquest sistema estava combinat amb processadors multi-thread, tal com a les m\xc3\xa0quines Tera, junt amb l\'\xc3\xbas de SeaStar2 utilitzat per les XT4. Reutilitzant les plaques ASIC i el software utilitzat per les XT4, el cost per produir les MTA es va veure redu\xc3\xaft. La segona generaci\xc3\xb3 de XMT es va programar pel 2011, amb el primer sistema demanat el Swiss National Supercomputing Center (CSCS)._NEWLINE_El 2006, Cray va anunciar una seria de productes titulats \'Adaptative Supercomputing\'. La primera generaci\xc3\xb3 d\'aquests productes, titulats Rainier Project, utilitzaven SeaStar2, un entorn de programaci\xc3\xb3 i un subsistema I/O. Aquests sistemes inclo\xc3\xafen les XT4 i les XMT. La segona generaci\xc3\xb3, es va llen\xc3\xa7ar com les XT5h, aquesta permetia al sistema combinar diferents elements de c\xc3\xb2mputs de diferent tipus per generar un sol sistema. Les XT5h combinaven processadors Opteron multi-thread i vectoritzables amb FPGAs._NEWLINE_L\'Abril de 2008, Cray i Intel van anunciar que col\xc2\xb7laborarien en futurs sistemes de supercomputaci\xc3\xb3. Aquesta col\xc2\xb7laboraci\xc3\xb3 va produir la Cray CX1, que es va llan\xc3\xa7ar el Setembre de 2008. La CX1 era un sistema blade server d\'escriptori, contenia 16 processadors dual o quad-core Intel Xeon, amb Microsoft Windows HPC Server 2008 o b\xc3\xa9 Red Hat Enterprise Linux. Al principi de 2010, Cray va introduir la Cray CX1000, un sistema rack que permetia escollir entre CPU, GPU o SMP. La CX1 i CX1000 van ser venudes fins al 2011._NEWLINE_Cap al 2009, el sistema m\xc3\xa9s gran que havia produ\xc3\xaft Cray fins al moment era el XT5 al National Center for Computational Sciences al Oak Ridge National Laboratories. Aquest sistema amb m\xc3\xa9s de 224000 cores, va ser anomenat Jaguar i era el supercomputador m\xc3\xa9s r\xc3\xa0pid del m\xc3\xb3n mesurat amb el benchmark LINPACK, a la velocitat d\'1,75 petaflops, fins que va ser superat pel Tianhe-1A l\'Octubre de 2010. Era el primer sistema a sostenir el rendiment d\'1 petaflop en una aplicaci\xc3\xb3 de 64 bits._NEWLINE_El mar\xc3\xa7 de 2010, es va anunciar la Cray XE6. La XE6 tenia al seu nucli el sistema d\'interconnexi\xc3\xb3 Gemini. Aquesta nova interconnexi\xc3\xb3 va incloure un espai d\'adreces global, el que representava un retorn a la caracter\xc3\xadstica de la T3E que havia fet tan exit\xc3\xb3s a Cray Research. Aquest producte va venir acompanyat de l\'\xc3\xa8xit de la XT3, XT4 i XT5. El primer sistema XE6 es va vendre el Juliol de 2010. La seg\xc3\xbcent generaci\xc3\xb3, Cascade, va ser dissenyada per utilitzar els processadors multicore i manycore de productors com Intel i NVIDIA. Cascade va ser programada per introduir-se al principi del 2013 i dissenyada per utilitzar la seg\xc3\xbcent generaci\xc3\xb3 de chips Gemini que s\'anomenava Aries._NEWLINE_El 2011, va anunciar la Cray XK6 que era un supercomputador h\xc3\xadbrid. La Cray XK6, podia contenir fins a 500000 processadors i fins a 50 petaflops de rendiment, combinava el sistema d\'interconnexi\xc3\xb3 Gemini, processadors AMD multi-core i la GPU d\'NVIDIA Tesla._NEWLINE_L\'Octubre de 2012, Cray va anunciar la Cray XK7, la qual utilitzava la NVIDIA Kepler i va anunciar que el sistema ORNL Jaguar seria actualitzat a una XK7 i \xc3\xa9s canviaria de nom a Titan, aquest sistema seria capa\xc3\xa7 de 20 petaflops de rendiment. Titan es convertiria en el supercomputador m\xc3\xa9s r\xc3\xa0pid segons el LINPACK benchmark fins a la introducci\xc3\xb3 de la Tianhe-2 el 2013, la qual seria molt m\xc3\xa9s r\xc3\xa0pida. El 2011 Cray tamb\xc3\xa9 va anunciar un contracte amb la Universitat d\'Illinois, el qual generaria el sistema m\xc3\xa9s gran que Cray havia venut en tota la seva hist\xc3\xb2ria._NEWLINE_El Novembre de 2011, es va introduir el sistema d\'emagatzament de dades Cray Sonexion 1300, el qual marcaria l\'entrada de Cray al camp del gran rendiment d\'emmagatzemament de dades. Aquest producte utilitzava tecnologia modular i sistema de fitxers Lustre._NEWLINE_L\'Abril de 2012, Cray Inc. va anunciar la venda de la seva propietat intel\xc2\xb7lectual sobre el sistema d\'interconnexions a Intel Coporation pel valor de 140 milions de dolars._NEWLINE_El 9 de novembre de 2012, Cray va anunciar l\'adquisici\xc3\xb3 d\'Appro International Inc., un desenvolupador de supercomputadors altament escalables situat a California. En aquell moment estava situat com a tercer prove\xc3\xafdor de la llista Top100 supercomputadors, Appro va construir alguns dels sistemes HPC m\xc3\xa9s avan\xc3\xa7ats del m\xc3\xb3n._NEWLINE_L\'1 de novembre de 2013, Cray va anunciar l\'adquisici\xc3\xb3 de Gnodal IP. L\'Octubre de 2017, Microsoft Azure i Cray van esdevenir socis per portar el m\xc3\xb3n de la supercomputaci\xc3\xb3 al cloud._NEWLINE_El 18 d\'abril de 2018 Cray va anunciar que s\'afegiria els processadors AMD Epyc a la seva l\xc3\xadnia de producci\xc3\xb3 Cray CS500._NEWLINE_A principis de 2019, Cray va anunciar que formava part del projecte de construccio del supercomputador "Aurora", en col\xc2\xb7laboraci\xc3\xb3 amb Intel, per al Argonne National Laboratory, amb finalitzaci\xc3\xb3 prevista per al 2021. Aquest supercomputador esta previst per a tindre una capacitat de computaci\xc3\xb3 "exaescalar", \xc3\xa9s a dir de 10\xc2\xb9\xe2\x81\xb8 FLOPS per segon, una capacitat de computaci\xc3\xb3 encara sense precedents i el seg\xc3\xbcent objectiu en la carrera per al desenvolupament de les tecnologies de supercomputaci\xc3\xb3 arreu del m\xc3\xb3n. _NEWLINE_El 17 de maig de 2019, Cray va ser comprada per HPE i integrada en la companyia en una aposta de futur per el m\xc3\xb3n de la supercomputaci\xc3\xb3, en una transacci\xc3\xb3 d\'un valor aproximat de 1.3 bilions de d\xc3\xb2lars'